EkBass/fiwiki-20250220-pages-articles huggingface dataset:
Piispanistuin

Piispanistuin () on piispan kirkollinen valta, hallintopaikka, toimisto tai tuomiokirkko. Eräissä kirkoissa sillä tarkoitetaan myös piispalle tarkoitettua fyysistä istuinta esimerkiksi tuomiokirkossa ("piispan istuin"). Vastaavasti paavin valtaa, virkaa tai virkapaikkaa tarkoittaa pyhä istuin. Usein piispanistuimella tarkoitetaan hiippakuntaa eli piispanistuimen valta-aluetta, vaikka varsinaisesti piispanistuin ei tätä tarkoita. ==Historia== Suomessa (katolisen kirkon) piispanistuin oli ensin Nousiaisissa, mistä se siirrettiin vuoden 1229 jälkeen KoroisiinSeppänen 2003 s. 42. Turkuun piispanistuin siirrettiin 1200-luvun lopulla, viimeistään tuomiokirkon vihkimisen myötä vuonna 1300. Vuoden 2018 alusta Suomen ortodoksien arkkipiispan istuin on ollut Helsingissä, Uspenskin katedraalissa, sitä ennen Kuopiossa. Näin tehtiin arkkipiispan vaihtuessa, koska nykyään yli puolet kirkon jäsenistä asuu Helsingin hiippakunnassa ja osuus on kasvamassa. Myös vaikuttaminen on Helsingissä helpompaa. Nykyään Suomessa on useita luterilaisia ja ortodoksisia piispanistuimia sekä Helsingissä katolinen piispanistuin. ==Suomen piispanistuimet== Hiippakuntien järjestyksenä käytetään yleisimmin niiden ikäjärjestystä. === Suomen evankelis-luterilainen kirkko === *Turku, Turun arkkihiippakunta (arkkipiispanistuin) *Tampere, Tampereen hiippakunta *Oulu, Oulun hiippakunta *Mikkeli, Mikkelin hiippakunta *Porvoo, Porvoon hiippakunta, *Kuopio, Kuopion hiippakunta *Lapua, Lapuan hiippakunta *Helsinki, Helsingin hiippakunta *Espoo, Espoon hiippakunta === Suomen ortodoksinen kirkko === *Kuopio, Kuopion ja Karjalan hiippakunta *Helsinki, Helsingin ortodoksinen hiippakunta (arkkipiispanistuin) *Oulu, Oulun ortodoksinen hiippakunta. === Suomen katolinen kirkko === *Helsinki, Helsingin katolinen hiippakunta. ==Lähteet== *http://www.ortodoksi.net * isä Ambrosius – Markku Haapio: Ortodoksinen kirkko Suomessa === Viitteet === * Luokka: Kirkolliset toimitukset Luokka:Kirkkoarkkitehtuuri Luokka:Kirkolliset virat
Perhosvoltti

Perhosvoltti, tunnetummin sivuttaisvoltti tai aerial, on akrobaattinen temppu, joka on yksi voltin muodoista. Tempussa ihminen menee voltin sivuttain. Aerialia pidetään yleensä rentona temppuna, eikä sitä yleensä käytetä trampoliinivoimistelussa. == Aerial eri lajeissa == Trikkauksessa aerial on yleinen ja yksinkertainen temppu, joka tapahtuu potkuhypyllä, eikä esimerkiksi korkealle hypätessä. Puhtaassa aerialissa pää on hyvin alhaalla ja jalat ovat haaralla. Free runningissa aerial on yleisemmin perhosvoltti, joka suoritetaan hypätessä esimerkiksi korokkeelta alas tai katolta katolle. Perhosvoltti voidaan yleensä tehdä korkealta. Telinevoimistelussa voidaan periaatteessa myös tehdä aerial, joka suoritetaan pää melko alhaalla ja jalat suorana ja haaralla. Aerial muistuttaa paljonkin potkua, jos sen tekee puhtaasti oikein. Aerial on silti voltti, koska siinä ihminen menee sivuttaisakselinsa ympäri. Aerialia huomioidaan paljon trikatessa. Luokka:Voimistelu
Oskar Klein

Oskar Klein (15. syyskuuta 1894 – 5. helmikuuta 1977) oli ruotsalainen fyysikko, joka tuli tunnetuksi kehittämällä Theodor Kaluzan luomaa viisiulotteista teoriaa, joka tunnetaan nykyään Kaluzan-Kleinin teoriana. Teoriaa pidetään ensimmäisenä moniulottuvuisena teoriana, vaikka suomalainen Gunnar Nordström oli aiemmin kehittänyt vastaavanlaisen teorian. Ylimääräiset ulottuvuudet ja niiden kompaktifiointi ovat keskeisessä osassa säieteorioissa. Klein syntyi Danderyyn kunnassa, Ruotsissa. Hän oli Ruotsin ensimmäisen rabbin, Gottlieb Kleinin, ensimmäinen lapsi. Hän pääsi jo nuorena opiskelemaan Nobel-instituuttiin, jossa häntä opetti Svante Arrhenius. Arrhenius halusi lähettää Kleinin Jean-Baptiste Perrin luo Pariisin yliopistoon, mutta alkanut ensimmäinen maailmansota muutti suunnitelmia. Klein työskenteli Niels Bohrin kanssa Kööpenhaminassa vähän aikaa alkaen vuodesta 1917. Hän väitteli itsensä tohtoriksi Tukholman yliopistosta vuonna 1921. Kaksi vuotta myöhemmin hän sai työpaikan Michiganin yliopistosta. Klein ja hänen vaimonsa Gerda Koch muuttivat Yhdysvaltoihin. Klein palasi vuonna 1925 takaisin Tanskaan ja vietti vähän aikaa Leidenissä, Alankomaissa, Paul Ehrenfestin luona. Vuonna 1938 hän ehdotti heikon vuorovaikutuksen aiheuttamien, varausta muuttavien prosessien pohjautuvan bosoninvaihtoon. Hän loi mallinsa muutamaa vuotta Hideki Yukawaa myöhemmin, ja malli pohjautui lokaaliin mittasymmetriaan, edeltäen ei- Abelisten mittakenttäteorioiden kehittämistä. == Lähteet == *The MacTutor History of Mathematics archive ===Viitteet=== Luokka:Ruotsalaiset fyysikot Luokka:Max Planck -mitalin saajat Luokka:Vuonna 1894 syntyneet Luokka:Vuonna 1977 kuolleet
Taivas sinivalkoinen

Taivas sinivalkoinen on MTV3-kanavalla vuonna 2001 esitetty suomalainen draamasarja. Sarja on jatkoa Kun taivas repeää -sarjalle. Sarjan ovat käsikirjoittaneet Kirsti Manninen ja Markku Onttonen, joka on myös ohjannut sarjan. Lopputunnusmusiikin kappaleen ”Taivas sinivalkoinen” esittää Bablo. Sarjassa kerrotaan entisen lääkintälotan Ainon ja sissipartioluutnantti Laurin elämästä sodan jälkeisessä Suomessa alkaen välirauhan solmimisesta syyskuun 19. päivänä 1944 ja päättyen olympialaisiin Helsingissä vuonna 1952. Sarjan henkilöt ovat kuvitteellisia, mutta tapahtumat ovat osa Suomen historiaa sodan jälkeisinä vaaran vuosina. Salmen Laurin tarinassa on kuitenkin huomattavia yhtäläisyyksiä Mannerheim-ristin ritari Lauri Törniin. Kun taivas repeää ja Taivas sinivalkoinen on julkaistu VHS:nä vuonna 2001 ja DVD:nä vuonna 2006. ==Näyttelijät== == Jaksoluettelo == Jakso Nimi Ensiesitys 1\. Alkovi ja heteka 8.1.2001 2\. Sokkelitalkoot 15.1.2001 3\. Läskisoosia 22.1.2001 4\. Lapsihalvaus 29.1.2001 5\. Hartiapankki 5.2.2001 6\. Jees, olympialaiset 12.2.2001 ==Aiheesta muualla== * Finnkino: Kun taivas repeää & Taivas sinivalkoinen DVD * Luokka:2000-vuosikymmenen suomalaiset draamasarjat Luokka:MTV3:n televisio-ohjelmat
Kvalsundin silta

Kvalsundin silta () on riippusilta Norjan Kvalsundin kunnassa Finnmarkin läänissä. Se ylittää Kvalsundetin salmen ja yhdistää Kvaløyan saaren manner- Norjaan. Silta on 741,5 metriä pitkä ja sen pääjänne on 525 metriä sekä alituskorkeus 26 metriä. Silta on 56. suurin riippusilta maailmassa ja maailman pohjoisin riippusilta. Silta on avattu vuonna 1977. Kvaløyan puoleisen pylonin huippu on 97,5 metrin korkeudella merenpinnasta, eteläinen eli mantereen puoleinen pyloni on hieman matalampi, 81,5 metriä merenpinnasta. == Lähteet == == Aiheesta muualla == * 360-asteinen panoraamakuva Kvalsundin sillalta Luokka:Norjan riippusillat Luokka:Kvalsund Luokka:Finnmarkin läänin liikenne Luokka:Tromssan ja Finnmarkin läänin tieliikennesillat
Lesbous erotiikassa

Lesbous erotiikassa tarkoittaa naisten välisen seksuaalisen kanssakäymisen kuvallista tai sanallista esittämistä. Lesboporno on suunnattu lähes aina heteroseksuaalisille miehille. Tutkimusten mukaan useimmat miehet pitävät naisten välisen seksin kuvaamista heteroseksiä kuvaavaa pornografiaa kiihottavampana. ==Lähteet== == Aiheesta muualla == Luokka:Pornografian tyylilajit
Mefistofeles

Mefistofeles (myös Mephistophilus, Mephistophilis, Mephostopheles, Mephisto, Mefisto ja muita kirjoitusasuja) on Faust-legendassa esiintyvä paholaisen edustaja ja demoni. Faust tekee Mefistofeleen kanssa sopimuksen sielunsa myymisestä. Luultavasti hahmon nimen keksi vuonna 1587 julkaistun Faustbuchin tuntematon kirjoittaja. Kirja on saanut innoituksensa saksalaisen okkultistin Johann Georg Faustin elämästä. Mefistofeleellä ei ole merkittävää sijaa demonologiassa, vaan kyseessä on ennen kaikkea kirjallisuuden henkilöhahmo, jonka ovat tehneet tunnetuksi Christopher Marlowe ja Johann Wolfgang von Goethe. Marlowen vuonna 1604 julkaistussa teoksessa Doctor Faustus Mefistofeles esitetään traagisena langenneena enkelinä, jota raastavat saatanallinen ylpeys ja synkkä epätoivo. Goethen 1808–1832 kirjoittamassa näytelmässä Faust Mefistofeles on kovasydäminen, kyyninen ja nokkela. == Lähteet == == Aiheesta muualla == Luokka:Demonit Luokka:Kirjallisuuden henkilöhahmot
Kuningas Salomonin kaivokset (vuoden 1985 elokuva)

Kuningas Salomonin kaivokset (King Solomon's Mines) on vuonna 1985 ensi- iltansa saanut seikkailukomedia. Elokuvan ohjasi J. Lee Thompson, ja pääosissa ovat Richard Chamberlain ja Sharon Stone. Elokuva perustuu H. Rider Haggardin romaaniin Kuningas Salomon kaivokset vuodelta 1885, mutta on komediallinen ja Indiana Jones -elokuvia parodisoiva versio siitä. Elokuvalle kuvattiin samalla jatko-osaksi Allan Quatermain ja kadonnut kultainen kaupunki, joka sai ensi- iltansa 1987. ==Tiivistelmä== Elokuva kertoo Jesse Hustonista, joka palkkaa seikkailunhimoisen Allan Quatermainin auttamaan hänen isänsä etsinnöissä, joka kidnapattiin. Jessen isä on kuuluisa arkeologi, joka on kiinnostunut Kuningas Salomonin kaivoksen legendasta, johon ei kovinkaan moni usko. Kaksikko saa tietää, että kidnappauksen takana on Dogati ja saksalainen eversti Bockner miehineen. Tästä alkaa heidän seikkailunsa, josta ei puutu vauhtia ja vaaratilanteita. == Rooleissa == ==Arvioita== Video-oppaassa vuodelta 1994 Roope Lehtinen kutsui elokuvaa ”hirveähköksi” köyhän miehen Indiana Jonesiksi ja antoi sille yhden tähden viidestä, lähinnä Sharon Stonen ansiosta. ==Lähteet== == Aiheesta muualla == * Luokka:Vuoden 1985 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset seikkailuelokuvat Luokka:J. Lee Thompsonin ohjaamat elokuvat Luokka:Cannon Groupin elokuvat
Lightning (jolla)

Lightning on purjejolla, jonka on suunnitellut Sparkman & Stephens Yhdysvalloissa vuonna 1938. Sittemmin Lightning-purjeveneitä on rakennettu yli 15 000 kappaletta. Vakaana mutta myös nopeana jollana Lightning soveltuu sekä retki- että kilpakäyttöön. Lightning on Kansainvälisen Purjehtijaliiton, ISAF:n, hyväksymä purjeveneluokka. Lightning on suosittu yksityyppivene, jolla kilpaillaan yli 13 maassa ja muun muassa Pan-Amerikan kisoissa. Euroopan-, Pohjois-Amerikan- ja Etelä-Amerikan -mestaruuskilpailut järjestetään vuosittain ja maailmanmestaruuskilpailut joka toinen vuosi. Suomessa maailmanmestaruudesta on kilpailtu kahdesti, Helsingissä 1971 ja Kuopiossa 1995. Vene on 5,8 metriä pitkä ja sen paino on 318 kilogrammaa. Maston korkeus on 7,9 metriä. Lightningissa käytetään purjeina fokkaa, isopurjetta ja spinaakkeria. Veneessä on metallinen nostoköli, joten sitä on helppo kuljettaa trailerilla. Suomessa Lightning-toimintaa organisoi Suomen Lightning-liitto, joka kuuluu Kansainvälisen Lightning-liittoon (International Lightning Class Association, ILCA) ja Suomen Purjehtijaliittoon (SPL). == Aiheesta muualla == * Suomen Lightning-liitto * International Lightning Class Association, ILCA * Suomen Purjehtijaliitto Luokka:Purjejollat it:Lightning
Butō

Butō () on avantgardistinen nykytanssin muoto, joka kehitettiin Japanissa. Ensimmäisen kerran sitä esitettiin 1959. Siinä yhdistyvät tanssi, teatteri, improvisaatio ja sekä japanilaisen perinteen esittävistä taiteista että saksalaisesta ekspressionistisesta tanssista ja performanssitaiteesta saadut vaikutteet. Japanista tanssimuoto on levinnyt myös muualle maailmaan ja vaikuttanut osaltaan nykytanssin kehitykseen. Tyypillistä butō-esityksille on lähes alaston valkoiseksi maskeerattu vartalo. Tanssin kehittivät 1950- ja 1960-luvulla Kazuo Ōno ja Tatsumi Hijikata. == Lähteet == == Aiheesta muualla == Luokka:Nykytanssi Luokka:Tanssiteatteri Luokka:Performanssitaide
Gotha G

Gotha G oli saksalainen ensimmäisen maailmansodan aikainen raskas pommikone. ==Yleistä== 250px|thumb|Gothan sisärakenne. Gotha G:tä alettiin valmistaa syksyllä 1916, jolloin zeppeliinien haavoittuvuus uusia brittiläisiä hävittäjiä vastaan oli käynyt saksalaisille musertavan selväksi. Kaksimoottorisesta työntöpotkurikoneesta tuotettiin viittä eri versiota, Gotha I–V. Gotha-koneen kehittelyyn vaikutti huomattavasi helmikuussa 1917 saksalaisten käsiin eksymisen takia ehjänä joutunut Handley Page 0/400 -pommittaja. Gotha V lensi jopa 840 km matkan, ja nousi 6 500 m korkeuteen. Suurin nopeus oli 140 km/h. Gotha oli kokoonsa nähden nopea, ja hyvin puolustettu, sen takia sitä oli vaikea ampua alas. Gothat saattoivat lentää muodostelmassa ja suojata toisiaan konekivääreillä. Silti koneen laskeutuessa sattui monesti onnettomuuksia, jotka verottivat Gothia. Gothan erikoisuus oli koneen takaosassa rungon alapinnalla sijaitseva ampumistunneli, joka mahdollisti koneen ohjaamossa istuvan taka-ampujan ampua koneen alapuolelle ja koneen taakse alaviistoon: taka-ampuja ampui ampumistunnelin kautta koneen rungon ”läpi”. Yleensä koneita vastaan oli tehokkainta hyökätä tästä kulmasta. Ensimmäinen alasammuttu Gotha ammuttiin kuitenkin suoraan koneen takaa oman pyrstön suojasta. Tämä tekniikka ei kuitenkaan toiminut hyvin, jos koneen ohjaaja tiesi heilutella konetta lennon aikana. Gotha-koneet tuhottiin Versailles’n rauhansopimuksen ehtojen mukaan Saksan hävittyä sodan. ==Englannin pommitukset== Saksalaiset alkoivat suunnitella päiväaikaisia pommituslentoja Englantiin vuoden 1916 lopulla (Operation Türkenkreuz). Gothat pommittivat Lontoota ensimmäisen kerran 13. kesäkuuta 1917 ja tappoivat 162 lontoolaista, haavoittaen 432:ta. Yhtäkään Gothaa ei ensimmäisessä hyökkäyksessä ammuttu alas; hyökkäys oli sodan eniten kuolonuhreja vaatinut ilmahyökkäys. Eräällä seuraavista pommituskerroista kävi muun muassa niin että englantilaisten omat ilmatorjunta-ammukset aiheuttivat Lontoossa enemmän tuhoa kuin Gotha-pommittajat. Päivähyökkäyksissä Gothan lensivät korkealla Thames- jokea ylös kohti Lontoon keskustaa, yöllä Gothat saattoivat kuljettaa enemmän pommeja, koska lensivät matalalla. Vuonna 1918 alkoivat Gotha-pommittajien tappiot kasvaa Lontoon yllä sitä suojaavan sulkupallojärjestelmän ja tehokkaiden hävittäjien, kuten Sopwith Camelin takia. ==Suoritusarvoja== Kolmimiehisen Gotha V:n lentomatka oli noin 840 km, korkein lentokorkeus 6 500 km ja huippunopeus 140 km/h. Siinä oli 2–3 konekivääriä. == Lähteet == *Gotha German WWI Bomber www.fiddlersgreen.net *Gotha www.einsteins-emporium.com Luokka:Saksalaiset pommikoneet Luokka:1910-luvun pommikoneet
Marjo Kuusela

Marjo-Leena Kuusela-Kitti (o.s. Kuusela, s. 30. syyskuuta 1946 Turku) on suomalainen koreografi, tanssija ja akateemikko. ==Elämä ja ura== Kuusela aloitti tanssin neljävuotiaana Lahja Salvianderin liikuntakoulussa Turussa ja suuntautui päämäärätietoisesti tanssin pariin. Vuosina 1953–1965 Kuusela tanssi Turun teatterissa. Hän ei kuitenkaan halunnut tanssia klassista balettia, eikä muita tanssin lajeja voinut opiskella Suomessa. Kuusela päätyi teatteriohjaajan koulutukseen Tampereelle vuonna 1966. Vuosina 1966–1970 hän tanssi Tampereen Työväen Teatterissa. Vuonna 1972 Kuusela ja tanssija- koreografi Maria Wolska perustivat Tanssiteatteri Raatikon, jossa työskenteli myös Kuuselan puoliso tanssija-koreografi Tommi Kitti. Kuusela toimi ryhmässä koreografina, tanssijana kaikissa produktioissa vuosina 1972–1978 ja taiteellisena johtajana vuosina 1974–1987. Monet Kuuselan tanssiteokset pohjautuivat suomalaisen kirjallisuuden klassikoihin. Myöhemmin Kuusela on vieraillut muun muassa Kansallisbaletissa ja Helsingin Kaupunginteatterin tanssiryhmässä, jonka johtajana hän toimi vuosina 1992–1995. Kuusela toimi myös Teatterikorkeakoulun tanssitaiteen professorina vuodesta 1996, opetusalanaan koreografia. Hän hoiti Teatterikorkeakoulun vararehtorin virkaa 1997–2000. ==Teoksia== ===Tanssiteatteri Raatikko=== * Työläisvaimo 1973 * Väki ilman valtaa 1974 * Salka Valka 1977 * Cayda-puu 1981 * Ystävättäret 1984 * Toinen sinfonia 1985 * Junttibaletti 1986 * Viimeisten aikojen kvartetto 1988 ===Suomen Kansallisooppera=== * Seitsemän veljestä 1980, 1992 * Sali 6 1981 * Ronja Ryövärintytär 1989 * Hobitti 2001 ===Oopperatuotannot=== * Viimeiset kiusaukset 1975 * Nixon Kiinassa 1990 === Muut === * Runar 1991 (Helsingin kaupunginteatteri) * So Long (2002), Tanssiryhmä Täpinä * Murheellisten laulujen maa (2004), Tanssiryhmä Tsuumi * Kaunotar ja peto 2010 (Aurinkobaletti) * Huijausko (2012) Rimpparemmi * Samaa syytä (2013) Turun Konservatorio ==Palkinnot ja tunnustukset== * 1975 Valtion 1-vuotinen taiteilija-apuraha * 1981 Valtion 3-vuotinen taiteilija-apuraha * 1980 Vantaan kulttuuripalkinto * 1987 Pro Finlandia -mitali * 1987 Valtion 15-vuotinen taiteilija-apuraha * 1992 Suomen kulttuurirahaston tunnustuspalkinto * 2004 taiteen valtionpalkinto * 2009 Taiteen akateemikko ==Lähteet== ==Aiheesta muualla== * Luokka:Suomalaiset koreografit Luokka:Akateemikot (Suomi) Luokka:Pro Finlandia -palkitut Luokka:Vantaan kulttuuripalkinto Luokka:Suomalaiset nykytanssijat Luokka:Teatterikorkeakoulun professorit Luokka:Suomalaiset professorit Luokka:Vuonna 1946 syntyneet Luokka:Elävät henkilöt
Aarni Kivinen

Aarni Tuomas Kivinen (s. 30. maaliskuuta 1967 Vaasa) on suomalainen näyttelijä ja muusikko. Hän on naimisissa Auli Ahon kanssa ja pariskunnalla on kaksi lasta. Hänen veljensä on Ylen entinen toimitusjohtaja Lauri Kivinen. Aarni Kivinen valmistui Teatterikorkeakoulusta vuonna 1998. Hän on näytellyt muun muassa televisiosarjoissa Rikospoliisi ei laula, Tahdon asia ja Paholaisen tytär. Toukokuusta 2008 huhtikuuhun 2010 Kivinen esitti Panu Kaukovaaraa televisiosarjassa Salatut elämät. Hän on myös Aarno-nimisenä hahmona Ari Wahlstenin romaanissa Kosteiden mestojen balladi. Kivinen näyttelee myös Roba- televisiosarjan (2012) ylikomisario Heikki Rantanivaa. Televisiosarjassa Ugrilampaat hän toimi käsikirjoittajana ja myös keksi sarjan nimen. Kivinen oli mukana Lapinlahden Linnuissa vuosina 2003–2006, soittiminaan saksofoni, poikkihuilu ja tinapilli. Kivisellä ja Kari Malisella oli toukokuussa 2007 Suomenlinnassa esitys Viaporin vaietut tarinat. Vuoden 2008 alusta on Kivinen kuulunut Aboriginal Pig Band -kokoonpanoon. Lisäksi Aarni on toiminut lauluntekijänä Lapinlahden Linnuissa, Åttopojissa ja Suomenlinnan Suolakurkuissa, joihin hän myös kuuluu. ==Filmografia== ===Elokuvat=== Vuosi Elokuva Rooli 1995 Lipton Cockton in the Shadows of Sodoma homomies Sex Shopin alakerrassa 1996 Perkeleen Darwin 2001 Emmauksen tiellä Grynderi 2004 Tuliaisia baarimikko Arvon veli lääkäri 2006 Järvi souteleva mies 2013 Miesten välisiä keskusteluja Kaihua Nuoren Wertherin jäljillä Lempinen Ainoat oikeat Jussi 2015 Mersusta seuraava Joonaksen kollega 2016 Prime time Sami 2017 Parittomat Tumppi 2019 Tyttöbileet Salman faija 2020 Syksyn jälkeen saapuu kevät ===Televisiosarjat=== Vuosi Sarja Rooli 1995 Kotikatu asunnonkatsoja Samppanjaa ja vaahtokarkkeja siviilipoliisi 1996 Ihmeidentekijät Sakari Martikkala 1999 Ugrilampaat monia rooleja (myös sarjan yksi käsikirjoittajista) 1999–2000 Ratikka-Raimo Ile Ilsveyski 2002 Paholaisen tytär Timo ”Mankeli” Mankinen 2003 Hupiklubi 2005 Kotikatu Jori Tahdon asia puuseppä 2006 Rikospoliisi ei laula Viktor 2008 Harvoin tarjolla Siwa–kauppias 2008–2010 2022, 2023, 2024 Salatut elämät Panu Kaukovaara 2011 Alavilla mailla hallan vaara Hannu Rastas 2012 Maailma on valmis kauppias 2012–2015 Roba ylikomisario Heikki ”Hessu” Rantaniva 2014 Syke Heka 2020 Syke Daniel 2021 Pala sydämestä mies baarista Luottomies poliisi ===Dubbaukset=== == Lähteet == == Aiheesta muualla == * Aboriginal Pig Bandin sivut * Luokka:Suomalaiset näyttelijät Luokka:Suomalaiset muusikot Luokka:Suomalaiset saksofonistit Luokka:Suomalaiset lauluntekijät Luokka:Lapinlahden Lintujen jäsenet Luokka:Vuonna 1967 syntyneet Luokka:Elävät henkilöt
Unity Mitford

Unity Valkyrie Mitford (8. elokuuta 1914 – 28. toukokuuta 1948) oli englantilainen aristokraatti sekä Adolf Hitlerin ihailija ja ystävä. Unity Mitford syntyi äärioikeistolaisen ja eksentrisen paronin David Bertram Ogilvy Freeman-Mitfordin johtamaan seitsenlapsiseen perheeseen, jossa oli kuusi tytärtä ja yksi poika. Mitfordin sisarukset nousivat aikanaan otsikoihin. Yksi sisaruksista, Jessica meni naimisiin Winston Churchillin kommunistisukulaisen kanssa ja toinen, Diana nai Sir Oswald Mosleyn, Ison-Britannian fasistipuolueen johtajan. Unitysta tuli Hitlerin ystävä ja ihailija. Pitkänä ja vaaleana kaunottarena Unity edusti saksalaisen rotuopin mukaista pohjoisen rodun ihannetyyppiä. Hän tutustui Hitleriin Münchenissä 1933, niihin aikoihin, kun kansallissosialistinen puolue otti vallan Saksassa. Hän rakastui Hitleriin toivottomasti ja toivoi pääsevänsä tämän kanssa naimisiin. Vaikka Unity oli pääosin epäpoliittinen hahmo, hän vetosi Hitleriin, jotta tämä pitäisi hyviä suhteita Isoon-Britanniaan. Hitler ei mielellään keskustellut naisten kanssa politiikasta, vaikka olikin aina vieraalleen kohtelias. Hitlerin ja Unityn suhde ei todennäköisesti ollut seksuaalinen, vaan jäi ystävyystasolle. Saksan hyökättyä Puolaan ja Ison-Britannian julistettua sodan Saksalle Unity yritti itsemurhaa Münchenin Englantilaisessa puistossa 3. syyskuuta 1939. Hän ampui itseään kahdesti pienikaliiperisella pistoolilla, mutta jäi henkiin. Hitler lähetti parhaiksi tietämänsä lääkärit hoitamaan Unitya ja lähetti tämän erikoisjunavaunussa takaisin Englantiin terveydentilan ollessa riittävän hyvä. Unity ei koskaan toipunut haavoistaan, ja hän kuoli naimattomana 1948. ==Lähteet== * * * Luokka:Brittiläiset henkilöt Luokka:Natsi-Saksan henkilöt Luokka:Adolf Hitler Luokka:Vuonna 1914 syntyneet Luokka:Vuonna 1948 kuolleet
Jan Hultin

Jan Aarne Hultin (s. 23. marraskuuta 1956 Lappeenranta)Kuka kukin on 2007, Otava 2006 on suomalainen kulttuurivaikuttaja. Hän oli Savonlinnan oopperajuhlien johtaja vuosina 2002–2012. Syksyllä 2015 Hultin aloitti kaksivuotiskauden Joroisten Musiikkipäivien taiteellisena johtajana. Hultin valmistui ylioppilaaksi Lappeenrannan Kesämäen lukiosta ja luokanopettajaksi Joensuun yliopiston Savonlinnan opettajankoulutuslaitokselta 1981. Opintojensa loppuvaiheessa Hultin työskenteli kesätöissä oopperajuhlien avustajana ja toimi muun muassa Lentävä hollantilainen -produktion luurankona. Hultin työskenteli vuosina 1981–1987 luokanopettajana Espoossa kunnes siirtyi vuonna 1987 Kansallisoopperaan. Hän työskenteli vuoteen 1992 tuotantoassistenttina ja -sihteerinä sekä tuottajana. Vuosina 1992–1994 hän oli tuotantopäällikkö. Hultin siirtyi Savonlinnan oopperajuhlien toimitusjohtajaksi vuonna 1994 ja hoiti tehtävää vuoteen 2002 saakka. Vuosina 2002–2012 hän oli oopperanjohtaja. Hultin suoritti eMBA-tutkinnon Turun kauppakorkeakoulussa vuonna 2006. Hultin omistaa HeartBrain Oy:n, joka tuottaa ohjelmapalveluita, järjestää konsertteja ja toimii konsulttiyrityksenä. Hän on työskennellyt International Opera Artists Managementin vanhempana neuvonantajana. == Lähteet == Luokka:Suomalaiset musiikkivaikuttajat Luokka:Vuonna 1956 syntyneet Luokka:Elävät henkilöt
Pedro

Pedro Henrique Madruga Ferreira Lima, paremmin tunnettuna Pedro on brasilialainen lentopalloilija. Pedro on pelannut muun muassa Brasilian nuorten maajoukkueessa. Kaudella 2006–2007 hän pelasi Las Palmasissa, Espanjassa. Sitä ennen hän ehti pelata kauden Argentiinassa. Sosiaalinen ja innokas asenne sekä pelitaidot vakuuttivat valmentajan, pelaajat ja seurajohdon, kun Hurrikaani-Loimaa hankki brasilialaisen Pedron joukkueeseensa kaudeksi 2007–2008. Viikkoa ennen Suomeen näytille tuloaan hänet palkittiin yliopisto-olympiadien parhaana pelaajana. Hurrikaani-Loimaa haki Pedrosta erityisesti lisätehoja ns. roskapallojen päättämiseen. Sosiaalisuus ja asenne eivät kuitenkaan riittäneet, kun Pedro sai lähteä joukkueesta, kun yhdysvaltalainen Mark Dusharme hankittiin hänen tilalleen roskapallojen tappajaksi. Loimaalta Pedro hankittiin Lentopallon 1-sarjaan, Kyyjärven Kykyyn, jossa hänen piti pelata jouluun saakka. Hän sai kuitenkin Kyyjärveltäkin potkut vain kolmen pelin jälkeen. Kyyjärveltä hän suuntasi Savonlinnaan, East Volleyn riveihin, jossa hän pelasi loppukauden. Kaudella 2008–2009 hän oli taas Suomessa ja tyrkyllä SM-liigajoukkueeseen, Mutalan Rientoon. Luokka:Brasilialaiset lentopalloilijat Luokka:Syntymävuosi puuttuu Luokka:Elävät henkilöt
Renzo Sanchez

Renzo Sanchez on venezuelalainen lentopalloilija, joka pelaa ensi kaudella Hurrikaani-Loimaan riveissä lentopallon SM-liigaa. Renzo Sanchez kuuluu Venezuelan maajoukkueeseen. Venuzuelan maajoukkue on lentopallon maarankingissa sijalla 20 (Suomi 33). Venezuelan maajoukkue oli viime vuonna Japanin MM-kilpailuissa. Renzo kuului tähän joukkueeseen. Tällä hetkellä Renzo valmistautuu Pan American –kilpailuihin ja pääsee tämän vuoksi Suomeen vasta 15.9. Viime kaudella Renzo pelasi Karavan joukkueessa Kyproksella. Renzo on kuuluisa passeistaan, joita hän tämäyttelee kentällä. Luokka:Venezuelalaiset lentopalloilijat
Iines

Iines tarkoittaa seuraavia asioita: * Iines, naisen etunimi * Iines, hyppyrimäki Jyväskylässä * Iines Ankka, piirroshahmo * Iines-sarjakuvalehti, Iines Ankkaan keskittyvä sarjakuvalehti.
Avainhenkilö

Avainhenkilö on kuka tahansa sellainen henkilö, jota organisaatio erityisesti arvostaa, ja jonka työpanoksella on erityinen merkitys organisaation tuloksellisuudelle. Hän voi yhtä hyvin olla johtaja, ulkomailla matkustava myyntimies, toimihenkilö kuin tavallinen työntekijäkin. Avainhenkilö on ihminen, jota halutaan palkita hyvistä suorituksista, jonka terveydestä ja jaksamisesta organisaatiossa erityisesti ollaan huolissaan ja jonka halutaan säilyttävän työkykynsä ja elämänhallintansa mahdollisimman hyvänä aina eläkeikään asti.Activity Stones == Lähde == Luokka:Johtaminen
Johtaja

Johtaja on henkilö, joka johtaa organisaatiota, esimerkiksi hallintoa, yritystä tai muuta järjestöä. Johtaja voi olla alaisten valitsema ja yksi heistä. Johtajalla on yleensä vastuu kokonaisuudesta. Johtajia on monenlaisissa yhteisöissä ja yhteiskunnissa. Johtajia voi olla useampia, usealla tasolla ja johtajienkin välillä voi olla hierarkia. Johtajan auktoriteetti voi olla muodollista, asemaan perustuvaa, se voi olla henkistä tai fyysistä vallankäyttöä tai karismaa. Johtajan valtuudet ovat organisaation suurimmat ja hän on organisaation protokollassa korkeimmalla. Suuryrityksen johtajat käyttävät usein nimikettä pääjohtaja ja toimitusjohtaja. ==Katso myös== * Asiantuntija * Johtaminen * Yritysjohtaminen * Führer ==Aiheesta muualla== * Päivi Köngäs, Joka kolmannella johtajalla pörssiyhtiöissä on henkilökohtainen rikostuomio – häkellyttävä ilmiö paljastui pitkässä tutkimuksessa, Yle.fi, uutiset 23.8.2021 Luokka:Johtaminen
Nummela (albumi)

Nummela on Anssi Kelan vuonna 2001 julkaistu ensimmäinen sooloalbumi. Levystä on julkaistu myös kahden CD:n triplaplatinapainos, joka sisältää Nummela- albumin lisäksi ”Milla”-singlen, sekä musiikkivideot ”Milla” ja ”Mikan faijan BMW”. Nummela on kaikkien aikojen kolmanneksitoista myydyin suomalainen albumi ja se saavutti platinaa jo ilmestymisvuotenaan. Kaikkiaan albumia on myyty yli 157 000 kappaletta. Nummela oli 2000-luvun myydyin albumi Suomessa, kunnes kokoelma-albumi Vain elämää ohitti sen joulukuussa 2012. Lisäksi se sijoittui Suomen virallisella albumilistalla sijalle yksi kolmellatoista viikolla vuonna 2001 sekä kolmella viikolla vuonna 2002. Levy sekä nimikappale saavat nimensä vihtiläisestä taajamasta Nummelasta, jossa Anssi Kela on asunut. Kappale Nummela kertoo Anssi Kelan omasta elämästä. Kappaleessa lauletaan: ”Minä olin kahdentoista kun me maalle muutettiin, ja vain vuotta vanhempana katsoin kun faijaa haudattiin”. Tämä viittaa siihen, että Kelan perhe muutti Vihdin kirkonkylälle Anssin ollessa 12-vuotias, ja hänen isänsä Juha Kela kuoli vain runsas vuosi myöhemmin auto-onnettomuudessa. == Arvostelut == Soundin Vesa Sirén kirjoitti neljän tähden arvostelussaan Nummelan olevan ”kokonaisuutena odotuksia herättävä kokonaisuus. Kelassa on ainesta merkittävän suomalaisen popmusiikin tekoon.”http://www.soundi.fi/levyarviot/anssi-kela-nummela == Kappaleet == # # # # # # # # # ;CD2 (mukana vain triplaplatinapainoksessa) # # Milla (video) # Mikan faijan BMW (video) == Singlet == * Mikan faijan BMW (lokakuu 2000) * Kaksi sisarta (helmikuu 2001) * Nummela (maaliskuu 2001) (promo) * Puistossa (heinäkuu 2001) * Milla (marraskuu 2001) == Tekijät == * Anssi Kela – laulu, kitarat, kosketinsoittimet (1, 2, 3, 4, 5, 7, 8, 9), vinyylit (2), rummut (1, 3, 8, 9), basso (1, 2, 3, 4, 5, 6, 8, 9), huuliharppu (4, 5, 8, 9), pedal steel (5), lap steel (9), lyömäsoittimet (1, 8, 9) * Jukka Immonen – ohjelmointi (1, 9) * Risto Eskolin – ohjelmointi (2, 4, 7) * Alexandra Babitzin – laulu (4) * Heikki Rinkinen – ohjelmointi (4) * Ville Kela – rummut, lyömäsoittimet (5) * Pekka Witikka – ohjelmointi, kosketinsoittimet (6) * Anna Kuoppamäki – laulu (7) * Teho Majamäki – vibrafoni (7) * Antti Karisalmi – basso, taustalaulu (Milla-singlellä) * Kelly Ketonen – rummut, lyömäsoittimet, taustalaulu (Milla-singlellä) * Saara Metsberg – kosketinsoittimet, taustalaulu (Milla-singlellä) * Äänitys ja miksaus: Anssi Kela (3, 5, 8), Jukka Immonen (1, 9), Risto Eskolin (2, 4, 7), Pekka Witikka (6) * Vastaava tuottaja: Asko Kallonen * Masterointi: Pauli Saastamoinen * Kannet: Janne Uotila * Kuvat: Jouko Lehtola, Anna-Liisa Kela, Seppo Sirkka == Lähteet == == Kirjallisuutta == * Luokka:Vuoden 2001 esikoisalbumit Luokka:Anssi Kelan albumit
Kosmologinen horisontti

Kosmologinen horisontti tarkoittaa kosmologiassa hypoteettista rajaa, jota kaukaisempaa tapahtumaa havaitsija ei voi havaita koskaan kaikkeuden laajenemisen vuoksi. Tämä asettaa rajan nk. havaittavalle kaikkeudelle ja saa aikaan vaikutelman siitä että havaitsija on kaikkeuden keskipisteessä, sillä kosmologinen horisontti on ikään kuin pallo havaitsijan ympärillä ja havaitsija on sen keskustassa. == Katso myös == * Tapahtumahorisontti * Hiukkashorisontti Luokka:Kosmologia
Bojan Gluvajić

Bojan Gluvajić (s. 21. tammikuuta 1980 Vrbas, Serbia) on serbialainen lentopalloilija, joka on pelannut muun muassa Suomessa Liiga-Riennon riveissä. Gluvajić pelasi 2000-luvun alkuvuosina ammattilaisena belgradilaisseuroissa VC Milicionar ja VC Partizan pelaten molemmissa myös Euroopan cupin pelejä. Joensuun Riennossa Gluvajić pelasi kaudella 2007–2008, minkä jälkeen hän pelasi muun muassa Saksassa ja Ranskassa. Hän palasi Rientoon vuoden 2013 syksyllä. Vuonna 2011 Gluvajić perusti myös Suomessa pelanneen joukkuetoverinsa Boris Bakalovin kanssa yhtyeen Nicim Izazvan, jonka musiikki on menestynyt Serbiassa. == Lähteet == == Aiheesta muualla == *The surprising musical success of Ničim izazvan Gbtimes.com 13.11.2014 Luokka:Serbialaiset lentopalloilijat Luokka:Vuonna 1980 syntyneet Luokka:Elävät henkilöt
Riihelä

Riihelä on Lahden kaupunginosa. Se on alun perin Hollolan Okeroisissa sijainnut alue, jonka Hollolan kunta luovutti Lahden kaupungille vuonna 1956. Nykyinen Riihelän alue rakennettiin asuntomessualueeksi vuonna 1978 ja asuntomessualueen viereen rakennettiin vuoden 1978 hiihdon maailmanmestaruuskisojen kisakylä. Alueen rakennuskanta koostuu matalista omakoti-, rivi- ja kerrostaloistahttp://www.lahdenseutu.net/fi/asuminen/asuinalueet_ja_- ymparisto/kunnat_ja_asuinalueet/lahti/pirttiharju/?id=632 . Alueella on asutuksen yhteydessä lampi ja yli kahdenkymmenen vuoden aikana kasvavat istutetut puut ovat tehneet alueesta puistomaisen. Nimi Riihelä tulee 1500-luvun talonnimestä. Riihelään pääsee Lahden paikallisliikenteen bussilinjalla 6, joka jatkaa torille ja siitä Saksalaan. Päätepysäkki sijaitsee Uotilankadun päässä. ==Katso myös== *Okeroinen ==Lähteet== luokka:Lahden kaupunginosat
Petteri Penttinen

Petteri Penttinen (s. 21. elokuuta 1985) on suomalainen lentopalloilija, joka pelasi kaudella 2014-2015 LEKA Volleyssa oltuaan tätä ennen Hurrikaani Loimaan riveissä. Hän on pelannut urallaan aiemmin Mutalan Riennossa, Pielaveden Sammossa ja Muuramen Lentopallossa. Hänellä on yksi Suomen mestaruus vuodelta 2005 Sammosta. == Ura == Penttinen on Pielaveden Sammon kasvatti, jossa hän myös pelasi ensimmäisen kautensa SM-liigassa vuonna 2005. Heti ensimmäisellä SM-liiga kaudellaan Penttinen voitti Suomen mestaruuden Sampon väreissä; Penttinen pelasi joukkueessa kakkospassarin roolissa. Pielavedellä ensimmäisen SM-liigavuotensa pelannut Penttinen siirtyi Muuramen Lentopallon vahvuuteen kaudeksi 2005-06 ja ykköspassarin rooliin. Muuramen Lentopallossa hän oli joukkueessa tärkeä palanen, kun joukkue eteni historiansa ensimmäisen kerran SM-liigan pudotuspeleihin kaudella 2006-2007. Joukkue sijoittui lopulta liigassa 9. sijalle. Kaudeksi 2007-2008 Penttinen vaihtoi seuraa Mutalan Rientoon. Riennossa Penttinen yllätti monet, kun hän otti tähän mennessä uransa suurimman harppauksen nousten liigapassareiden eliittiin. Penttinen valittiin kauden päätteeksi Urheilukanavan nuorten pelaajien All-Stars kentälliseen. Seuraavalla kaudella Penttinen jatkoi tasaisen varmaa kehittymistään. Riennon päävalmentajaksi pestattiin virolainen Urmas Tali, joka toi suomalaispassarin peliin uutta puhtia entisestään. "Osaan ajatella peliä paremmin nykyisin vastustajan näkökulmasta", Penttinen kommentoi Talin valmennuksen tuloksesta. Mutalan Riento pelasi historian parhaimman kautensa kun joukkue taipui vastan viidennessä puolivälieräottelussa jopa mestarisuosikiksi povatulle Pielaveden Sampolle. Riennosta Penttinen siirtyi Hurrikaanin riveihin kaudeksi 2010-2011. Hurrikaanissa hän voitti kaudella 2011-12 SM-hopeaa pelaten ykköspassarin roolissa. == Nuorten maajoukkue == Penttinen on pelannut kymmenen alle 21-vuotiaiden maaottelua. Hänet valittiin huhtikuussa 2007, pelatussa 22-vuotiaiden SM-turnauksessa parhaaksi passariksi. Penttisen pituus on 185 cm ja enimmäisulottuvuus 335 cm. == Saavutukset == * Urheilukanavan All-Stars passari (nuoret) 2008 * Suomenmestaruus 2005 * Suomenmestaruus hopea 2012 == Muuta == Penttinen on todella arvostettu pelaaja SM-liigassa pelaajien kesken. IS-Veikkaajan vuoden 2008 ensimmäisessä numerossa SM-liigajoukkueiden kapteenit äänestivät hänet liigan toiseksi parhaimmaksi passariksi. Penttistä kuvailtiin vaikeiden paikkojen passariksi, joka on jo nuoreksi hyvin virheetön. Marraskuun alussa vuonna 2008 ilmestynyt Iltasanomien IS-Veikkaaja ennakoi että Penttisestä tulee lähivuosina SM-liigan paras passari. == Joukkueet == * 2005-2006 Pielaveden Sampo * 2006-2007 Muuramen Lentopallo * 2007-2010 Mutalan Riento * 2010-2014 Hurrikaani-Loimaa * 2014-2015 LEKA Volley * 2015-2016 Liiga-Riento * 2016-2018 Pielaveden Sampo * 2018-2019 Savo Volley == Lähteet == Luokka:Suomalaiset lentopalloilijat Luokka:Vuonna 1985 syntyneet Luokka:Elävät henkilöt
Ilkka Koivula

Ilkka Koivula (s. 16. maaliskuuta 1966 Ranua) on suomalainen näyttelijä. Hän valmistui Teatterikorkeakoulusta vuonna 1990 teatteritaiteen maisteriksi. Ilkka Koivula on näytellyt Oulun kaupunginteatterissa, Tampereen Työväen Teatterissa, Lahden kaupunginteatterissa, Rauman Kaupunginteatterissa ja Turun Kaupunginteatterissa sekä useissa suomalaisissa sekä kansainvälisissä elokuvissa.http://www.raumanteatteri.fi/?s=esittely&b;=henkilok&hlo;=0007 Koivula näytteli Akseli Koskelaa Timo Koivusalon elokuvissa Täällä Pohjantähden alla ja Täällä Pohjantähden alla II. Ilkka Koivula asuu Nokialla ja on eronnut vaimostaan näyttelijä Merja Koivulasta. Heillä on kolme lasta. Ilkka Koivula ja näyttelijä Pertti Koivula ovat veljeksiä. Koivula toimii laulusolistina ja huuliharpistina The Practice -nimisessä rhythm and blues -yhtyeessä. ==Filmografia== ===Elokuvat=== Vuosi Elokuva Rooli 1988 Nuoruuteni savotat Kalastajan Eino 1989 Kotia päin Mika Uurassalmi 1991 Kadunlakaisijat Unto Wilhelm Kaipainen 1997 Sairaan kaunis maailma Kalle 1998 Kuningasjätkä Lavikainen 1999 Kulkuri ja joutsen Jorma Ikävalko Rakastin epätoivoista naista Pauli 2000 Lakeuden kutsu baarin rettelöitsijä Badding Albert Hilton Bad Luck Love Alpi 2001 Rentun ruusu Vexi Salmi Joki Erkka Koskensuu 2003 Eila Timo 2005 Kaksipäisen kotkan varjossa aktivisti #1 2006 Laitakaupungin valot Lindholm Rock’n Roll Never Dies Jack Nevada 2008 Detsembrikuumus Kuusinen 2009 Täällä Pohjantähden alla Akseli Koskela 2010 Täällä Pohjantähden alla II Blanc comme neige Jukka 2011 Le Havre italialainen mies 2013 Vuonna 85 Krisse 2017 Toivon tuolla puolen Calamnius 2018 Bayoneta – Viimeinen isku Jyrki Olavi Virta Bruno Laakko 2022 Napapiirin sankarit 4 Veikko 2023 Antero Varovainen ja onnenkivi Kauko Kuoriainen 2024 (Pri)sons Jon Lind ===Tv-elokuvat / Lyhytelokuvat=== Vuosi TV-elokuva / Lyhytelokuva Rooli 1988 Tangokuningas ei aterioi 1989 Prinsessa ja veli 1991 Panostaja Kari Mitä pimeämpi yö – sen kirkkaammat tähdet 1995 Pidetty hiljainen mies Aleksi 2002 Viime hetken ostoksia Kari 2011 Convict Juha 2012 Lottovoittaja 2014 Rasvainen tiistai Liljeroos ===Televisiosarjat=== Vuosi Televisiosarja Rooli 1992 Pari sanaa lemmestä Ossi 1997–1998 Elämän suola Mikael Mannila 2002 Tummien vesien tulkit Jyri Jalkanen 2003, 2004 Kaverille ei jätetä Jake / Sten 2005 Presidentit kenraali Sihvo 2013 Pirunpelto rikospoliisi Holvasti Sata lasissa Simo Taivaan tulet bändin jäsen 2015 Pintaa syvemmältä Asko Varvio 2018 Kummeli esittää: Kontio & Parmas Öhu Keisari Aarnio Mikko Jokinen 2021 Karkurit Mätäsvaara Roba Marko Syke Reidar Raikamo 2022 Poikani Joel tutkija Mauno Ketonen Pysäyttäkää Nyqvist Matilainen 2023 Pohjolan laki Olavi Komulainen ==Lähteet== ==Aiheesta muualla== * * * Mojozombies * Varkauden Teatteri - Päivänsäde, minä ja menninkäinen Luokka:Suomalaiset näyttelijät Luokka:Vuonna 1966 syntyneet Luokka:Elävät henkilöt
Robert Hanssen

Robert Philip Hanssen (18. huhtikuuta 1944 Chicago, Illinois – 5. kesäkuuta 2023 ADX Florencen vankila, Colorado) oli yhdysvaltalainen FBI-agentti, joka vakoili Neuvostoliiton ja Venäjän hyväksi. Hän jäi vakoilustaan kiinni vuonna 2001 ja sai lopulta elinkautisen vankeusrangaistuksen. Hanssenin sanotaan olleen Yhdysvaltojen historian vahingollisimpia vakoojia.Helsingin Sanomat 7.7.2001. Hanssen liittyi FBI:hin vuonna 1976. Oman kertomuksensa mukaan hän alkoi vakoilla Neuvostoliiton hyväksi vuonna 1984. Hanssen kääntyi luterilaisuudesta katolisuuteen mentyään naimisiin jyrkän katolisen naisen kanssa vuonna 1968. Hanssen osallistui päivittäin messuun, kuului konservatiiviseen Opus Dei -järjestöön, ja kehotti työpaikallaan olevia katolilaisia käymään useammin messussa.Spy's Wife Speaks, After Taking a Lie Test by James Risin, NY Times, 16 May 2002; https://www.nytimes.com/2002/05/16/us/spy-s-wife-speaks-after-taking-a-lie- test.html Hanssen myös kutsui venäläisiä ”jumalattomiksi”. ==Pidätys ja tuomio== Hanssen pidätettiin 18. helmikuuta 2001 epäiltynä Yhdysvaltojen valtionsalaisuuksien myymisestä Venäjälle. Hanssen oli myynyt salaisuuksia yli 1,4 miljoonalla dollarilla, sekä käteisenä että timantteina, kaikkiaan viidentoista vuoden ajan. Hänen toimintansa aiheutti ainakin kahden amerikkalaisagentin kuoleman Venäjällä.Helsingin Sanomat 11.5.2002. Hanssenin lakimiehet ja syyttäjä saivat tehtyä sopimuksen, jonka mukaan Hanssen välttää kuolemantuomion, jos hän kertoo viranomaisille kaikki tietonsa ja tunnustaa syyllisyytensä kaikkiaan viiteentoista vakoilusyytteeseen. Hanssen allekirjoitti sopimuksen ja tunnusti syyllisyytensä 6. kesäkuuta 2001. Sopimuksen mukaisesti häntä ei tuomittu kuolemaan, vaan hänelle langetettiin 10. toukokuuta 2002 elinkautinen vankeusrangaistus ilman ehdonalaisen vapauden mahdollisuutta. Hanssen oli huipputurvallisessa ADX Florence -vankilassa Coloradossa. Hän vietti muiden kyseisen vankilan vankien tapaan 23 tuntia vuorokaudesta pienessä, ahtaassa ja täysin äänieristetyssä vankisellissä, jonka kaikki huonekalut ovat betonia. Hanssen kuoli vankilassa 79-vuotiaana. ==Populaarikulttuurissa== Robert Hanssenin tapauksesta on tehty televisioelokuva Master Spy: The Robert Hanssen Story, jossa Hanssenia esitti William Hurt, sekä elokuva Breach, jossa Hanssenia esitti Chris Cooper. Toimittaja David Vise kirjoitti Hanssenin tapauksesta kirjan The Bureau. Visen työnantaja The Washington Post paljasti myöhemmin, että Vise osti omaa kirjaansa internetistä 16 000–18 000 kappaletta ilmeisesti paisuttaakseen myyntilukuja.Helsingin Sanomat 10.3.2002. Hanssen mainitaan myös Dan Brownin romaanissa Da Vinci -koodi. == Lähteet == ==Aiheesta muualla== Luokka:Yhdysvaltalaiset rikolliset Luokka:Yhdysvaltalaiset elinkautisvangit Luokka:Yhdysvaltalaiset vakoojat Luokka:Vuonna 1944 syntyneet Luokka:Vuonna 2023 kuolleet
Walter Rothschild

Lionel Walter Rothschild (8. helmikuuta 1868 - 27\. elokuuta 1937) 2. Rothschildin paroni, oli englantilainen pankkiiri ja eläintieteilijä. Walter Rothschild vaikutti Israelin valtion perustamiseen. ==Eläintiede== Rotschild kiinnostui eläimistä ja niiden keräilystä jo lapsena. Hän opiskeli eläintiedettä Magdalene Collegessa Cambridgessä ja sai 21-vuotiaana vanhemmiltaan lahjaksi oman eläinmuseon. Lähelle Rotschildin maaseutukotia Tring Parkiin Hertfordshireen perustettu museo Walter Rothschild Zoological Museum, nykyiseltä nimeltään Natural History Museum at Tring, avattiin yleisölle 1892 ja siitä tuli yksi maailman suurimmista yksityisistä eläinkokoelmista. Tringin museo on nykyään osa British Museumia. Vuosina 1889–1908 Rothschild työskenteli Lontoossa Rothschildin suvun pankkiyrityksessä NM Rothschild and Sons. Tutustuminen Natural History Museumin eläintieteen laitoksen johtajaan Albert C. L. G. Güntheriin sai Rothschildin kiinnostumaan eläintieteestä, erityisesti lintujen ja perhosten taksonomiasta. Hän suoritti lukuisia tutkimusmatkoja eri puolille maailmaa sekä rahoittajan että tutkijan ominaisuudessa ja keräsi ja luetteloi suuren joukon lajeja. Hän kirjoitti runsaasti tieteellisiä artikkeleita. Rothschild nimesi useita uusia lintulajeja, kuten havaijinalbatrossin. Hänen määrittelemänsä kirahvin alalaji rothschildinkirahvi on nimetty hänen mukaansa. Rothschildin mailla laidunsi useita eksoottisia eläimiä kuten kenguruita ja rattaita vetäviä seeproja. Rothschild joutui myymään suuren osan valtavasta lintukokoelmastansa American Museum of Natural History -museolle 1932. Myynnin syynä oli tuntemattomaksi jääneen naisen kiristys. Vuonna 1936 hän lahjoitti loput kokoelmasta British Museumille. ==Politiikka ja aateluus== Poliittiselta kannaltaan Rothschild oli liberaali ja toimi Aylesburyn parlamenttiedustajana 1899–1910. Hän peri aatelisarvon isältään Nathan Mayer Rothschildilta 1915. Koska hänellä itsellään ei ollut lapsia avioliitosta, aatelisarvon peri hänen nuoremman veljensä Charles Rothschildin poika Nathanael Mayer Victor Rothschild. Rothschild oli aktiivinen sionisti ja ajoi pontevasti Palestiinaan perustettavaa juutalaisvaltiota ja oli mukana Balfourin julistuksen kirjoittamisessa. == Lähteet == ==Aiheesta muualla== *Upporikas Walter Rothschild keräsi maailman suurimman täytettyjen eläinten kokoelman – mutta menetti sen, ja omaisuutensa Yle, 2021 Luokka:Brittiläiset ornitologit Luokka:Sionistit Luokka:Brittiläiset paronit Luokka:Vuonna 1868 syntyneet Luokka:Vuonna 1937 kuolleet Luokka:Rothschild
Nordkappin tunneli

Nordkappin tunneli () on merenalainen maantietunneli, joka alittaa Magerøynsalmen. Tunneli yhdistää Magerøyan saaren manner-Norjaan. Tunnelin rakennustyöt alkoivat vuonna 1993 ja se avattiin vuonna 1999. Tunnelin pituus on 6 875 metriä, syvin kohta 212 metriä merenpinnan alapuolella ja suurin jyrkkyys 9 %. Ennen tunnelin valmistumista salmen poikki kulki lautta Kåfjordin ja Honningsvågin väliä. Tunnelin nimi tulee Nordkappista, joka sijaitsee noin 40 kilometrin päässä pohjoiseen tunnelista. Tunneli on osa E69-tietä. Tunnelin päissä on automaattisesti avautuvat portit (), joita käytetään talvisin estämään lumen ja jään pääsyä tunneliin. Luokka:Nordkapp Luokka:Norjan tieliikennetunnelit Luokka:Finnmarkin läänin liikenne Luokka:Merenalaiset tunnelit
Iines (nimi)

Iines on suomalainen naisen etunimi. Iineksellä on kansainvälinen sisarnimi Ines, jota myös käytetään Suomessa. Sekä Iines että Ines ovat muunnoksia nimestä Agnes, joka puolestaan on latinalaisversio kreikan puhtauteen tai siveyteen viittaavasta nimestä Hagne. Agnes on liitetty myös lampaisiin, koska latinan samankaltainen sana agnus merkitsee lammasta. Vuoden 2019 loppuun mennessä Suomessa on rekisteröity 2 091 Iines-nimen ja 2 860 Ines-nimen saanutta naista sekä muutama Ines-niminen mies. ==Tunnettuja Iineksiä ja Ineksiä== * Ines (s. 2025), Ruotsin prinsessa, Västerbottenin herttuatar, prinssi Carl Philipin tytär * Inés Arrimadas (s. 1981), espanjalainen juristi ja poliitikko * Inès Boubakri (s. 1968), tunisialainen florettimiekkailija * Inês de Castro (1329–1355), Portugalin kuningas Pietari I:n rakastettu * Ines Diers (s. 1963), saksalainen uimari * Eda-Ines Etti, Ines (s. 1981), virolainen laulaja * Inès de La Fressange (s. 1957), ranskalainen malli, muoti- ja hajuvesisuunnittelija * Ines Geißler (Kaulfuss) (s. 1963), saksalainen uimari * Inês Henriques (s. 1980), portugalilainen kilpakävelijä * Iines Laitinen-Sandberg (1903–1996), suomalainen lausuntataiteilija, opettaja ja järjestöjohtaja * Ines Lappalainen (1916–1995), suomalainen lasten- ja nuortenkirjailija * Iines Lehkonen (s. 1999), suomalainen jalkapalloilija * Ines Lindström (1855–1937), suomenruotsalainen runoilija * Ines Lutz (s. 1983), saksalainen näyttelijä * Iines Myllyoja (1916–2003), suomalainen opettaja ja kirjailija * Ines Müller (s. 1959), saksalainen kuulantyöntäjä * Inês Pereira (s. 1999), portugalilainen jalkapallomaalivahti * Ines Isabella Sampietro, Isa Miranda (1905–1982), italialainen näyttelijä * Inés Ayala Sender (1957–2024), espanjalainen poliitikko ja europarlamentaarikko * Inés Suárez (n. 1507–1580), espanjalainen konkistadori * Ines Uusmann (s. 1948), ruotsalainen poliitikko ja ministeri * Ines Vercesi (1916–1997), italialainen voimistelija ==Kuvitteellisia Iineksiä ja Ineksiä== * Iines, Eija Vilppaan esittämä päähenkilö elokuvassa Älä itke Iines (1987) sekä hahmo samannimisessä Tuomari Nurmion ja Köyhien ystävät -yhtyeen kappaleessa * Iines eli Iiro Nestori Hurtta, päähenkilö Tuija Lehtisen nuortenkirjassa Poika nimeltä Iines (2000) * Iines Ankka, hahmo Disneyn sarjakuvamaailmassa * Ines, sopraanorooli Giuseppe Verdin oopperassa Trubaduuri ==Muita Iineksiä== * Iines-padonvartija, Erkki Mykrän veistos Forssan Koijärvellä * Iines, Timo Erängön koira, joka esiintyy myös Lapinlahden Lintujen kappaleessa "Mun muriseva koirani Iines" ==Lähteet== Luokka:Etunimet
Eurooppatie E69

E69 on Pohjois-Norjassa, Finnmarkin läänissä Leipovuonosta (Olderfjord) Nordkappiin johtava eurooppatie. Tie on 129 kilometriä pitkä ja ainoa Nordkappiin johtava tieyhteys. Tien pohjoisin osa on suljettu talvisin. E69 on kansainvälisen E-tieverkon pohjoisin tie ja myös maailman pohjoisin tie, joka on yhteydessä kansainväliseen päätieverkostoon. Tiet pohjoisempana muun muassa Huippuvuorilla ja Grönlannissa ovat erillisiä ja lyhyitä. ==Reitti ja tieyhteydet== Leipovuono (Olderfjord) – Smørfjord – Nordmannset – Skarvberget- tunneli – Repvåg – Kaivuono – Nordkappin tunneli – Honningsvåg – Nordkapp Tie alkaa Leipovuonossa E6:n liittymästä. Smørfjordissa tiestä haarautuu Norjan valtatie 889 Moseijan keskustaajamaan Havøysundiin. ==Tunnelit== Tiellä on kaikkiaan viisi tunnelia, joiden yhteispituus on 15,5 kilometriä. Tunneleista pisin on vuonna 1999 valmistunut, meren alittava Nordkappin tunneli, joka on 6,9 kilometriä pitkä ja kulkee syvimmillään 212 metriä merenpinnan alapuolella. Nordmannsetin ja Repvågin välillä sijaitsevaa vajaat kolme kilometriä pitkää Skarvberget-tunnelia on moitittu vaaralliseksi. Tunneli on rakennettu 1960-luvulla, ja sen turvallisuus on puutteellinen: Tunneli on liian matala, ja siltä puuttuvat nykyvaatimusten mukaiset ilmastointi-, viestintä- ja sammutusjärjestelmät sekä pelastusliikenteen tarvitsemat kääntymisalueet. Myöskään matkapuhelimet eivät toimi tunnelissa. Lisäksi lähin palokunta sijaitsee niin kaukana, että onnettomuuden sattuessa se ehtisi paikalle vasta noin tunnin kuluttua hälytyksestä. Toisaalta tunnelin liikennemäärät ovat melko pienet, enimmilläänkin turistisesongin aikana noin 1 000–1 200 ajoneuvoa vuorokaudessa. Uuden tunnelin rakentamisen arvioidaan maksavan noin 200 miljoonaa Norjan kruunua. Vanhan tunnelin korjaaminen on hankalaa, ja sen arvioidaan maksavan suunnilleen yhtä paljon. Väliaikaisena ratkaisuna jaetaan pyöräilijöille ja jalankulkijoille heijastinliivejä tunnelissa kulkemisen ajaksi. Skarvbergetin tunneli tullaan korvaamaan uudella, noin 1,5 kilometriä lyhyemmällä tunnelilla vuosien 2017-2022 aikana. ==Lähteet== * * * ===Viitteet=== == Aiheesta muualla == (km) Leipovuono Smørfjord 4 Smørfjord Repvåg 46 42 Repvåg Kaivuono 70 66 24 Kaivuono Honningsvåg 99 95 53 29 Honningsvåg Nordkapp 132 128 86 52 33 Nordkapp 69 Luokka:Norjan tiet